ไป่ตู้” ผนึกกำลัง “ไมโครซอฟท์” พัฒนาเทคโนโลยีคขับขี่อัตโนมัติ - FINNOMENA
ไมโครซอฟท์ คอร์ป และไป่ตู้ อิงค์ ประกาศแผนจับมือเป็นพันธมิตร เพื่อร่วมกันพัฒนาเทคนิคและประยุกต์ใช้ระบบขับขี่อัตโนมัติทั่วโลก
19 ก.ค. 2560

ไมโครซอฟท์ คอร์ป และไป่ตู้ อิงค์ ประกาศแผนจับมือเป็นพันธมิตร เพื่อร่วมกันพัฒนาเทคนิคและประยุกต์ใช้ระบบขับขี่อัตโนมัติทั่วโลก
โดยไมโครซอฟท์ ซึ่งเป็นสมาชิกของกลุ่มความร่วมมือ Apollo Alliance จะสนับสนุนการดำเนินงานของกลุ่มครอบคลุมทั่วโลกนอกประเทศจีน ด้วยเทคโนโลยี Microsoft Azure Cloud
ข้อมูลจากบริษัทที่ปรึกษาแมคคินซีย์ (McKinsey) ระบุว่า ในปี 2573 จะมีรถใหม่เป็นสัดส่วนถึง 15% ที่ขับขี่ด้วยระบบอัตโนมัติอย่างเต็มรูปแบบ
ทั้งนี้ Apollo Alliance มีพันธมิตรกว่า 50 รายจากหลากหลายอุตสาหกรรม เช่น ทอมทอม (TomTom) ผู้ให้บริการสำรวจและจัดทำแผนที่ระดับโลก รวมถึง บ๊อช (Bosch) และคอนติเนนทอล (Continental) ซัพพลายเออร์ชั้นแนวหน้า และแกร็บ (Grab) แอปเรียกรถชั้นนำของเอเชียตะวันออกเฉียงใต้
ทั้งนี้ ไป่ตู้และไมโครซอฟท์มีแผนที่จะแสวงหาโอกาสใหม่ๆ ในการนำเสนอโซลูชั่นยานยนต์เชื่อมต่ออินเทอร์เน็ต พร้อมมอบประสบการณ์อันเหนือชั้นให้แก่ลูกค้า เพื่อพลิกโฉมวงการยานยนต์อัตโนมัติด้วยเทคโนโลยีดิจิทัล
ที่มา : http://www.thansettakij.com/content/181783
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: